
KYA KISI HARAM CHEEZ KA NAAM LENEY SEY CHAALIS (40) 
DIN KI IBADAT QUBOOL МАН! HOTI? 


Logon Ney Apney Man Sey Ye Mashhoor Kar Rakha Hai Ke Kisi Haram 
Cheez Ka Naam Leney Sey Chaalis (40) Din Tak Ibadat Qubool Nahi Hoti Hai 
Jabkey Quran o Hadees Mein Aisi Koi Baat Nahi Hai. Han Ye Zaroor Hai Ki 
Zaban Sey Haq Baat Hi Bolen Ya Fir Khamoosh Rahen Kiunki Zaban Sey 
Gandi Cheezen Nikalna Ya Haram Baaton Ka Tazkirah (Zikr) Karna Qabil e 
Girift Hai (Yaani Іѕраг Pakad Ho Sakti Hai). 

Tarjumah: Ibne Abbas Radhiallahu Anhuma ne Bayan Kiya Ke Nabi e 
Akram Sallallahu Alaihi Wasallam Ne Ek Hadees e Oudsi Mein Farmaya: 
Allah Ta'ala Ne Nekiyan or Buraiyan Likh Di Hain or Zahir Kar Diya Hai Ke Ye 
Neki Hai Or Ye Burai Hai, Pas Jisney Neki Ka Sirf Iradah Kiya Or Abhi Amal 
Nahi Kiya To Allah Ta'ala Uskey Naama e Aamal Mein Poori Neki Likhega or 
Jisney Neki Ka Iradah Karkey Amal Bhi Kar Liya To Uskey Namaa e Aamaal 
Mein 10 Sey 700 Tak Balki or Dugni (Double) Tigni (Triple) Jitni Chaheyga 
Nekiyan Likh Dega or Jisney Burai Ka Irada Kiya Lekin (Allah Sey Dar Kar) 
Murtakib Nahi Hua (Means Allah Sey Dar Kar Burai Nahi Ki) Uskey Liye Bhi 
Ek Poori Neki Ka Sawaab Likheyga or Jisney Iradah Karkey Burai Kar Bhi Li 
To Uskey Liye Ek Hi Gunah Likheyga. 
(Sahih Bukhari: 6491) 





Ab Mein Kuch A'amaal Ka Tazkirah (Zikr) Kar Deyta Hun Jinkey Karney Sey 
40 Din Ki Ibadat Qubool Nahi Ki Jaati Hai: 

Tarjumah: Nabi e Akram Sallallahu Alaihi Wasallam К! Baaz Biwiyon Sey 


Riwayat Hai Ki Nabi e Akram Sallallahu Alaihi Wasallam Ne Farmaya: Jo 
Kahin (Diviner) Key Paas Aaye or Ussey Kuch Poochey To 40 Raat Tak Uski 
Ibadat Qubool Nahi Hoti. 

(Sahih Muslim: 2230) 

Tarjumah: Jisney Sharaab Pee To Allah Ta'ala Uski 40 Dino Ki Namazen 
Qubool Nahi Karta or Agar Tauba Kar Le To Allah Ta'ala Uski Tauba Qubool 
Farma Leta Hai Agar Doobara Lauta (Yaani Sharaab Pee) To Allah Uski 40 
Dino Ki Namazen Qubool Nahi Farmata or Agar Tauba Kar Li To Allah Ta'ala 
Uski Tauba Qubool Farma Leta Hai or Agar (Teesri Baar) Fir Lauta To Allah 
Ta'ala Fir Uski 40 Dino Ki Namazein Qubool Nahi Farmata or Agar Tauba 
Kar Le To Allah Ta'ala Tauba Qubool Kar Leta Hai Or Agar Chauthi Baar 
Lauta To Allah Ta'ala Uski 40 Dino Ki Namazen Qubool Nahi Farmata ог 
Agar Tauba Karey To Allah Uski Tauba Qubool Nahi Farmata or Usey Nahr 
ul Khabal Sey Pilayega. Kaha Gaya Aye Abu Abdurrahman! (Hazrat Ibne 





Umar Radhiallahu Anhuma Ki Kunniyat Hai) Nahr e Khabal Kya Hai? Unho 
Ne Farmaya: Jahannamiyon Ki Peep Ki Nahar Hai. 

Ek Doosri Riwayat Mein Hai “Jisney Sharaab Pee, Allah Ta'ala Ussey 40 
Raatein Raazi Nhi Hota. Agar Wo (Usi Halat Mein) Mar Gaya To Kufr Ki 
Maut Mra or Agar Tauba Kar Li To Allah Uski Tauba Qubool Kar Leta Hai or 
Agar Doobara Ye Harkat Ki (Yaani Doobara Sharaab Pee) To Allah Ta'ala Ka 
Ye Haq Hai Ke Usey Teenat al Khabal Se Pilaye. Hazrat Asma Bint e Yazeed 
Radhiallahu Anha Bayan Karti Hain Ki Meiney Poocha: Aye Allah Key Rasool 
Sallallahu Alaihi Wasallam! Teenat al Khabal Kya Cheez Hai? Farmaya: 
Jahannamiyon Ki Peep Hai.” 

(Musnad Ahmad: 27475, Iski Sanad Jayyid Hai) 


© HARAAM KA LUQMA KHANA: 
Ek Riwayat Hai Key Haram Ка ЕК Luqma Khaney Se Bhi 40 Din Ki Ibadat 
Qubool Nahi Hoti. Riwayat Kuch Is Tarah Hai: 

Lam mai 
Tarjumah: Qasam Hai Us Zaat Ki Jis Key Qabzey Mein Mohammad Ki 


Jaan Hai, Banda Jab Apney Pait Mein Haram Ka Ek Luqma Daalta Hai To 40 
Din Tak Uski Ibadat Qubool Nahi Ki Jaati. 
1 Is Riwayat Ko Allama Albani Rahimahullah Ne Sakht Zaeef Kaha 


. 
Hai, Baaz Ne Is Hadees Ko Munkar Kaha Hai. Is Liye Is Hadees Se Istidlaal 
(Yaani Daleel Pakadna) Sahih Nahi Hai. 

